Neuvoston asetus (ETY) N:o 832/92, annettu 30 päivänä maaliskuuta 1992, tuottajajärjestöjen perustamiseen tarkoitetun kiinteän lisätuen vahvistamisesta ja kaupan pitämisen parantamiseen myönnettävän tuen enimmäismääristä pähkinöiden ja johanneksenleivän alalla annetun asetuksen (ETY) N:o 790/89 muuttamisesta



Virallinen lehti nro L 088 , 03/04/1992 s. 0015 - 0015

Suomenk. erityispainos Alue 3 Nide 41 s. 0193

Ruotsink. erityispainos Alue 3 Nide 41 s. 0193



NEUVOSTON ASETUS (ETY) N:o 832/92, annettu 30 päivänä maaliskuuta 1992, tuottajajärjestöjen perustamiseen tarkoitetun kiinteän lisätuen vahvistamisesta ja kaupan pitämisen parantamiseen myönnettävän tuen enimmäismääristä pähkinöiden ja johanneksenleivän alalla annetun asetuksen (ETY) N:o 790/89 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) ja erityisesti sen 14 b artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 1035/72 14 b artiklan mukaan pähkinöiden ja johanneksenleivän tuottajien järjestöjen perustamisen kannustamiseksi tarkoitettu kiinteä lisätuki lasketaan tuottajajärjestöjen erityisen hyväksymisensä jälkeisenä ensimmäisenä markkinointivuotena kaupan pitämien tuotteiden määrien perusteella, epäsuotuisat sääolot tuotantoalueella tuen laskemiseen määrättynä sadonkorjuuaikana ovat omiaan aiheuttamaan merkittäviä häiriöitä tämän lisätukijärjestelmän soveltamisessa; lisätukijärjestelmän moitteettoman soveltamisen vuoksi olisi asetuksen (ETY) N:o 790/89(2) puitteissa säädettävä, että asianomaisten tuottajajärjestöjen perustellusta pyynnöstä tuki voidaan edellä tarkoitetuissa tapauksissa laskea sinä markkinointivuotena kaupan pidetyn määrän perusteella, joka seuraa huonoista sääoloista kärsinyttä markkinointivuotta, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 790/89 1 artiklaan alakohta seuraavasti: "Edellä mainitun Asetuksen (ETY) N:o 1035/72 14 b artiklan 2 kohdan soveltamiseksi toimivaltainen viranomainen voi tuottajajärjestön pyynnöstä tapauksessa, jossa tuottajajärjestön korjaama sato on tuotantoalueen epäsuotuisten sääolojen vuoksi 20 prosenttia tavanomaista pienempi, laskea tuen tuottajajärjestön erityistä hyväksymistä seuraavan toisen markkinointivuoden aikana kaupanpidetyn tuotannon määrän perusteella." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asianomaisten tuottajajärjestöjen pyynnöstä 1 artiklaa sovelletaan kuitenkin asetuksen (ETY) N:o 1035/72 II a osaston voimaantulopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o L 118, 20.5.1972, s. 1. Asetus sellaisena kuin se on viimeksi muutettuna asetuksella (ETY) N:o 1968/91 (EYVL N:o L 177, 5.7.1991, s. 10) (2) EYVL N:o L 85, 30.3.1989, s. 6. Asetus sellaisena kuin se on viimeksi muutettuna asetuksella (ETY) N:o 2145/91 (EYVL N:o L 200, 23.7.1991, s. 1)